Uredba Komisije (ES) št. 517/1999

z dne 9. marca 1999

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 [1] o tarifni in statistični nomenklaturi ter skupni carinski tarifi, nazadnje spremenjene z Uredbo (ES) št. 2261/98 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke in ki je določena s posebnimi predpisi Skupnosti, z namenom uporabe tarife in drugih ukrepov v zvezi z blagovno menjavo;

ker se mora v skladu z navedenimi temeljnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezne tarifne oznake KN iz stolpca 2, in sicer iz utemeljitev, navedenih v stolpcu 3;

ker je primerno, da se po določbah člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], nazadnje spremenjene z Uredbo Evropskega parlamenta in Sveta (ES) št. 82/97 [4]; imetnik za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s pravicami, določenimi s to uredbo;

ker so ukrepi iz te uredbe skladni z mnenjem oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. marca 1999

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 292, 30.10.1998, str. 1.

[3] UL L 302, 19.10.1992, str. 1.

[4] UL L 17, 21.1.1997, str. 1.

--------------------------------------------------

PRILOGA

Poimenovanje | Uvrstitev (Tarifna oznaka KN) | Utemeljitev |

(1) | (2) | (3) |

1.Večnamenski aparat, ki lahko opravlja naslednje naloge:pošiljanje in sprejemanje telefaksovlinijsko telefoniranje,telefonski odzivnik,slikovno branje,tiskanje,fotokopiranje.Aparat deluje samostojno (pošiljanje in sprejemanje telefaksov ter fotokopiranje) ali v povezavi z računalnikom (tiskanje, slikovno branje in pošiljanje/prejemanje telefaksov).Z aparatom lahko fotokopiramo tudi dokumente (štiri strani na minuto); ta funkcija je na voljo brez povezave z računalnikom.Glej sliko A | 85172100 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba 3 k Oddelku XVI, opomba 5. E k Poglavju 84 in besedilo tarifnih oznak KN 8517, 851721 in 85172100. Kot glavna funkcija aparata se šteje pošiljanje in prejemanje telefaksov. |

2.Večnamenski aparat (imenovan "digitalni fotokopirni stroj"), ki lahko opravlja naslednje naloge:slikovno branje,tiskanje,pošiljanje in sprejemanje telefaksov,fotokopiranje (posredni postopek).Aparat z več kasetami za papir ima zmogljivost do 30 kopij na minuto (A4).Aparat deluje samostojno (fotokopiranje, tiskanje ter pošiljanje in prejemanje telefaksov) ali v povezavi z računalnikom ali v računalniški mreži (tiskanje, slikovno branje, pošiljanje/prejemanje telefaksov in fotokopiranje).Glej sliko B | 90091200 | Uvrstitev opredeljujejo določbe splošnih pravil 1, 3c in 6 za razlago kombinirane nomenklature, opomba 5. E k Poglavju 84 in besedilo tarifnih oznak KN 9009, 900912 in 90091200. Aparat ima več funkcij, vendar pa mu nobena od njih ne daje njegovega osnovnega značaja |

+++++ TIFF +++++

+++++ TIFF +++++

Slika ASlika B |

--------------------------------------------------